Nigel Farage

Polaiteoir, craoltóir agus tráchtaire polaitíochta Sasanach is ea Nigel Farage a bhí mar cheannaire ar Páirtí Neamhspleách na Ríochta Aontaithe (UKIP) ó 2006 go dtí 2009 agus arís ó 2010 go dtí 2016. Bhí baint mhór aige le feachtas an Bhreatimeachta sna 1990idí - 2010idí. 

Is Eoraisceipteach mór le rá é.   Bhí sé mar Fheisire de Pharlaimint na hEorpa i gcomhair Oirdheisceart Shasana idir 2009-2020.    Bhí cáil ar a óráidí conspóideacha i bParlaimint na hEorpa agus cháin sé an Euro srl go láidir. Bhí sé ina chathaoirleach ar an ngrúpa "Europe of Freedom and Direct Democracy". 
clé|mion|2018, CPAC i SAM
clé|mion|2018, CPAC i SAM
clé|mion|2019:  tá Farage an-mhór le Donald Trump

 Gairm 
D'fhág Farage an Páirtí Coimeádach i 1992 mar gheall ar Chonradh Maastricht. Bhí Farage mar dhuine de bhunaitheoirí Páirtí Neamhspleách na Ríochta Aontaithe (UKIP).  I ndiaidh feachtais neamhthorthúil i dtoghcháin Pharlaiminte na hEorpa agus i Westminster i gcomhair UKIP in 1994, toghadh é san Oirdheisceart Shasana i dToghchán do Pharlaimint na hEorpa i 1999. Atoghadh é i 2004, 2009, 2014 agus sa bhliain 2019. 

D'fhág Farage UKIP i Mí na Nollag 2018, agus é ag scríobh sa nuachtán The Telegraph "nach é UKIP páirtí an Bhreatimeachta ar gá linn é", agus é ag cáineadh an pháirtí as a bheith fríth-Ioslamach agus róghafa le Tommy Robinson, duine mór ar an eite an-deis i Sasana. 

Idir Eanáir 2019-2020, bhí Farage ina cheannaire ar pháirtí polaitíochta nua, an Brexit Party ('Páirtí an Bhreatimeachta'), agus "Páirtí an Athchóirithe" inniu. Bhí sé ag stocaireacht  le haghaidh imeacht láithreach den Aontas Eorpach. Sheas iarrthóirí den Pháirtí sna toghcháin Eorpacha i mí na Bealtaine 2019.

Sheas sé mar iarrthóir in Olltoghchán na Breataine 2024 i dtoghlach Clacton in oirthear Shasana. Ar dtús, dúirt sé nach mbeadh sé san iomaíocht sa toghchán.

 Féach freisin 

 Páirtí Neamhspleách na Ríochta Aontaithe (UKIP)
 Páirtí an Athchóirithe

 Tagairtí 

Catagóir:Daoine a rugadh i 1964
Catagóir:Daoine beo
Catagóir:An Páirtí Coimeádach
Catagóir:Breatimeacht
Catagóir:Dírbheathaisnéisithe
Catagóir:Feisirí de Pharlaimint na hEorpa
Catagóir:Feisirí de Pharlaimint na Ríochta Aontaithe
Catagóir:Fir
Catagóir:Láithreoirí teilifíse Sasanacha
Catagóir:Náisiúnaithe
Catagóir:Páirtí Neamhspleáchais na Ríochta Aontaithe
Catagóir:Pobalóirí
Catagóir:Protastúnaigh